b'\n_START_ARTICLE_\nViadukt\n_START_PARAGRAPH_\nEn viadukt er en brokonstruktion, der f\xc3\xb8rer over en anden f\xc3\xa6rdsels\xc3\xa5re (f.eks. flod, jernbane, vej el.). Dog benyttes ordet undertiden ogs\xc3\xa5 til at beskrive omr\xc3\xa5det under broen._NEWLINE_Mange viadukter over land forbinder punkter af samme h\xc3\xb8jde i landskabet, ofte for at krydse dale, kl\xc3\xb8fter og andre forhindringer i et ellers fladt landskab. I denne forbindelse ses det ofte, at ved lave viadukter g\xc3\xa5r en krydsende vej under broen ned i en dal og skaber en slags bue i landskabet. I kraftigt regnvejr kan man i omr\xc3\xa5der med typisk d\xc3\xa5rlig kloakering opleve oversv\xc3\xb8mmelser her. Ligeledes er disse omr\xc3\xa5der udsatte om vinteren, da arealet under broen er i l\xc3\xa6 og typisk k\xc3\xb8ligere end omr\xc3\xa5det generelt. S\xc3\xa5ledes dannes der lettere fugt her, der kan give glat f\xc3\xb8re._NEWLINE_Viadukter over vand er ofte kombineret med andre typer af broer eller tunneller for at krydse bef\xc3\xa6rdede farvande.'